# metadata.dc.contributor.author[].value
Universitat de Barcelona. Grup d’Innovació Docent ATESI

# metadata.dc.description.abstract[].value
Una activitat en el context del Dia Internacional de l’Art, 15 d’abril, una celebració establerta l’any 2011 per la UNESCO en motiu de commemoració del naixement de Leonardo da Vinci el 1452; una festivitat que pretén acostar als ciutadans i ciutadanes les diferents vessants d’expressió artística i contemporània. 
Amb «Contenidors d’olors» ens sumem a la iniciativa amb una exposició-instal·lació d’escultura ceràmica, de land art i d’interacció amb el paisatge al Parc de les Olors de la Vall de Ros, a Riells del Fai. Autors i autores de diferents obres realitzades en fang refractari –cuit a temperatures d’entre 1260 i 1280ºC, sense més tractament que el sentit constructiu de la matèria– s’envoltaran dels elements propis del medi, endinsant-se en l’essència i la naturalitat de l’entorn. Cadascuna de les seves peces seran instal·lades i performades en indrets del parc, interaccionant amb les seves olors física i simbòlicament; en una oda a la integració, a la reflexió ecològica, a la cura de la nostres herències culturals i de l’ecosistema. Un muntatge que convida als visitants a la participació contemplativa, activa i olfactiva.
El taller que ha fet possible respondre a l’encàrrec de construir nou escultures contenidores d’olors s’ha realitzat al Taller de modelat de la Facultat de Belles Arts de la Universitat de Barcelona, on els autors han aportat els recursos tècnics específics que han permès construir amb èxit els dissenys concebuts per al l’espai natural de Riells. L’experiència del taller compartit entre artistes, perceptible en les peces, valuosa i enriquidora, demostra la capacitat que cada un d’ells ha tingut de respondre a una comanda –quan aquesta es mostra suggestiva i genuïna: conformar volums que continguin diferents plantes aromàtiques, crear-los per que puguin cremar i desprendre flaires per crear un recorregut on el públic dóna sentit a l’acció i el conjunt.
Els/les estudiants i artistes expliquen la seva obra, realitzen l’acció amb la participació del públic i proposen un recorregut contemplatiu i reflexiu sobre l’ocupació d’un lloc d’art i natura.

# metadata.dc.rights[].value
cc by-nc-nd (c) Universitat de Barcelona. Grup UB d’Innovació Docent ATESI, 2018

# metadata.dc.source[].value
Grup Innovació Docent - ATESI (Facultat de Belles Arts)

# metadata.dc.title.alternative[].value
Un projecte d’exposició–instal·lació efímera  Escultura ceràmica, land art i interacció amb el paisatge